CELEX: 62019TB0777
Language: sk
Date: 2021-07-02 00:00:00
Title: Vec T-777/19 R: Uznesenie predsedu Všeobecného súdu z 2. júla 2021 – Bourel a i./Komisia („Nariadenie predbežného opatrenia – Výstavba veterných elektrární – Individuálne opatrenia pomoci poskytnutej Francúzskom v prospech viacerých morských veterných elektrární – Rozhodnutie vyhlasujúce pomoc za zlučiteľnú s vnútorným trhom – Začiatok prác – Návrh na nariadenie predbežných opatrení – Neexistencia naliehavosti“)

23.8.2021   
            
            
               SK
            
            
               Úradný vestník Európskej únie
            
            
               C 338/22
            
         
      Uznesenie predsedu Všeobecného súdu z 2. júla 2021 – Bourel a i./Komisia
      (Vec T-777/19 R)
      („Nariadenie predbežného opatrenia - Výstavba veterných elektrární - Individuálne opatrenia pomoci poskytnutej Francúzskom v prospech viacerých morských veterných elektrární - Rozhodnutie vyhlasujúce pomoc za zlučiteľnú s vnútorným trhom - Začiatok prác - Návrh na nariadenie predbežných opatrení - Neexistencia naliehavosti“)
      (2021/C 338/28)
      Jazyk konania: francúzština
      
         Účastníci konania
      
      
         Žalobcovia: David Bourel (Pléneuf-Val-André, Francúzsko) a päť ďalších žalobcov, ktorých mená sú uvedené v prílohe uznesenia (v zastúpení: M. Le Berre, advokát)
      
         Žalovaná: Európska komisia (v zastúpení: B. Stromsky a A. Bouchagiar, splnomocnení zástupcovia)
      
         Predmet veci
      
      Návrh založený na článkoch 278 a 279 ZFEÚ, ktorého predmetom je najmä zastavenie výkonu rozhodnutia Komisie C(2019) 5498 z 29. júla 2019, ktorým Komisia rozhodla nevzniesť námietku v súvislosti s pomocou v prospech viacerých morských veterných elektrární oznámenou Francúzskou republikou
      
         Výrok
      
      
                  1.
               
               
                  Návrh na nariadenie predbežného opatrenia sa zamieta.
               
            
                  2.
               
               
                  O trovách konania sa rozhodne neskôr.